Source: http://docplayer.fi/3832983-Lapin-ely-keskus-tienpidon-ja-liikenteen-suunnitelma-2013-2017.html
Timestamp: 2016-10-26 21:21:59+00:00
Document Index: 1715515

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ', 'KKO ', 'KKO ', 'KKO ', 'KKO ']

⭐Lapin ELY-keskus Tienpidon ja liikenteen suunnitelma
Lapin ELY-keskus Tienpidon ja liikenteen suunnitelma
Download "Lapin ELY-keskus Tienpidon ja liikenteen suunnitelma 2013 2017"
1 Lapin ELY-keskus Tienpidon ja liikenteen suunnitelma2 Sisällysluettelo Liikenteen tulevaisuuden näkymiä ja haasteita... 3 Maanteiden päivittäinen hoito... 4 Maanteiden talvihoitoluokat ja hoitourakkaalueet , kartta... 5 Liikenne turvallisuutta parannetaan yhteistyötä lisäämällä... 6 Joukkoliikenteen palvelutaso tavoitteet... 7 Kaivokset tarvitsevat toimivat liikenneyhteydet... 8 Lapin kaivosten liikenneyhteydet, kartta... 9 Suunnitteilla olevat hankkeet Särkevätkö isot rekat Lapin tiet? Vuosina suunniteltavat hankkeet valtatiellä 4 Oulu-Kemi Merkittävimmät hankkeet Päällystyskohteet ja sorateiden kelirikkokorjaukset, kartta Ota yhteyttä3 Liikenteen tulevaisuuden näkymiä ja haasteita Matkailu ja kaivostoiminta lisäävät merkittävästi liikennettä Lapissa. Sallan rajanylityspaikalla saavutettiin jo ennen vuoden vaihdetta uusi rajanylityspaikan ennätys ylittäjää ja kasvu jatkuu. Poikittainen tavaraliikenne Venäjän ja Norjan sekä Ruotsin välillä Suomen kautta on myös kasvussa. Venäjän mahdollinen viisumivapaus tuo varmasti lisää liikennettä Lapin teille. Lappi houkuttelee matkailijoita, vaikka Lapin saavutettavuutta lentäen on kritisoitu. Hyvät lentoyhteydet ovat niin matkailun kuin muunkin elinkeinoelämän kannalta välttämättömiä. Kaivostoiminta on tuonut merkittävästi uusia suoria ja välillisiä työpaikkoja Lappiin ja on myös mahdollistanut monille paluumuuton kotiseudulleen. Uusien kaivosten liikenneyhteyksien rakentamista pyritään tukemaan. Kaivostoiminnan liikenteelliset tarpeet selvityksessä selvitettiin mm. Jäämerenradan vaihtoehtoja. Nyt Suomelta kaivataan uusista ratalinjauksista itsenäisiä, rohkeita ja kauaskantoisia päätöksiä. Linjauksia liikenteestä ja liikenneturvallisuudesta Hallitus julkaisi keväällä 2012 liikennepoliittisen selonteon ja hyväksyi joulukuussa 2012 periaatepäätöksen tieliikenteen turvallisuuden parantamisesta. Liikennepoliittisessa selonteossa on esitetty hallituskaudella aloitettavaksi Lapin alueella Vt 4 Rovaniemen kohdan parantaminen ja Kemijärven raakapuuterminaalin rakentaminen. Kaivosyhteyksien kehittäminen ja elinkeinopoliittisesti tärkeät erikseen päätettävät hankkeet voivat myös koskettaa Lappia. Selonteossa esitetty liikenneverkon kehittämisohjelma vuosille sisältää Lapin osalta Vt 4 Kemi-Oulu yhteysvälin suunnittelun. Lisäksi selonteossa esitettiin vuositasolla 100 miljoonan siirtoa väyläinvestoinneista pieniin investointeihin ja ylläpitoon vuodesta 2016 alkaen. Liikenneturvallisuuden periaatepäätöksen toimenpiteet keskittyvät mm. päihteettömään tieliikenteeseen, liikennevalvonnan lisäämiseen ja kehittämiseen sekä tieliikennesääntelyn kehittämiseen. Rahoitusta päivittäiseen liikennöintiin ja pääteille Investoinneissa edellytetään lähes poikkeuksetta myös kuntien, kaupunkien tai muiden yhteistyökumppaneiden osallistumista. Investointitarpeet esimerkiksi maankäytön kehittämisen myötä voivat olla kuitenkin kooltaan ja kiireellisyydeltään sitä luokkaa, että niitä toteuttaakseen kunnat joutuvat ottamaan entistä enemmän vastuuta väyläverkon investoinneista. Alueellisten pienten investointien rahoituksen problematiikkaa on pyritty ratkaisemaan kasvavilla kaupunkiseuduilla ns. MAL-rahoituksella (maankäyttö, asuminen ja liikenne). Nyt olisi tarpeen laajentaa MAL-menettelyä myös muille seuduille. Tämä edellyttää, että alueen liikennejärjestelmäsuunnittelussa saadaan aikaan yhteinen tahtotila ja yhteisesti sovittua asiat. Rapistuva tieverkko uhka kilpailukyvylle Rapistuva tieverkko ja Suomen pitkistä etäisyyksistä johtuvat korkeat logistiikkakustannukset uhkaavat heikentää Suomen kilpailukykyä. Esimerkkinä tästä on Kaukosen silta Kittilässä. Toisena esimerkkinä on valtatie 21, joka ei standardiltaan ole valtatien tasoa. Suomen ja Norjan välinen raskas liikenne on kasvanut merkittävästi ja tiellä sattuu kymmeniä raskaan liikenteen suistumisonnettomuuksia vuosittain. Tieverkon huonon kunnon takia tarvitaan nopeita parantamistoimenpiteitä, jotta kansallisomaisuutemme säilyisi. Perustienpidon määrärahoista suurin osa menee päivit täiseen kunnossapitoon ja vain murusia jää korjauk siin ja investointeihin, jotka ovat tyypillisesti kävely- ja pyöräilyväyliä, pieniä liittymäjärjestelyitä tai muita liiken nejärjestelyitä. Val ta kunnallinen linjaus on, että ensisijaisesti varmistetaan keskeisen väyläverkon tarkoituksenmukainen kunto ja koko verkon päivittäinen liikennöitävyys ja hoidon taso. Rahoit uksen vähäisyys on johtanut mm. siihen, että uudelleen päällystämisen määrät ovat vähentyneet jopa yli 50 % Lapin alueella. Tämä ei voi olla näkymättä päällysteiden ja teiden rakenteiden kunnossa jatkossa, ellei tilanteeseen tule muutosta. Tienkäyttäjätyytyväisyystutkimuksen tulokset kesältä 2012 osaltaan tukevat tätä näkemystä. Maaliskuussa 2013 Jaakko Ylinampa Johtaja 34 Maanteiden päivittäinen hoito Maanteiden päivittäinen hoitotaso perustuu Liikenneviraston valtakunnallisiin toimintalinjoihin. Hoidon palvelutason määrittelyssä otetaan alueellisesti huomioon mm. ilmasto-olosuhteet sekä elinkeinojen ja liikkumisen tarpeet. Liikennevirasto on tutkinut tienkäyttäjien tyytyväisyyttä maanteiden talvi- ja kesähoitoon vuodesta 1998 lähtien. Tutkimus tuottaa tietoa valtakunnallisella tasolla sekä ELY-keskusten ja hoidon urakka-alueiden tasolla. Tuloksia käytetään mm. teiden hoitotason määrittelyssä. Tienkäyttäjät melko tyytyväisiä pääteiden hoitoon Tutkimusten mukaan tienkäyttäjät ovat yleensä tyytyväisempiä pääteiden hoitoon, mutta vähäliikenteisten teiden ajo-olosuhteisiin he ovat tyytymättömiä. Talvella tienpinnan tasaisuus aiheuttaa eniten tyytymättömyyttä. Talven sääolosuhteilla on huomattava merkitys tienkäyttäjien tyytyväisyyteen. Kesällä eniten tyytymättömyyttä aiheuttaa sorateiden hoito. Raskaan liikenteen kuljettajat ovat teiden hoitoon vähemmän tyytyväisiä kuin yksityishenkilöt. Lapissa pääteiden liikenne on 70 % koko tieverkon liikenteestä, joten pääteiden hyvällä kunnossapidolla saavutetaan paras vaikuttavuus. Myös tienkäyttäjät pitävät tutkimuksen mukaan pääteiden hoitoa tärkeimpänä asiana. Suurimmalla osalla Lapin tieverkkoa liikennemäärät ovat erittäin pieniä. Tienkäyttäjien palautteiden perusteella on myös vähäliikenteisen tieverkon hoitoa parannettu mm. tiukentamalla tienpinnan talviajan tasaisuuden laatuvaatimusta ja sorateiden hoitoa. Myös yöajan palvelutasoa on parannettu. Lapin ilmastolliset olosuhteet aiheuttavat omat haasteensa talvihoidolle. Kylmän ilman ja vähäisen liikenteen vuoksi suolan käyttö Lapissa on vähäistä. Liukkautta torjutaan lumipolanteisella tiellä pääasiassa karhentamalla tai hiekoittamalla. Lapin vähäliikenteisillä alemman hoitoluokan teillä joudutaan huonoissa keliolosuhteissa mm. aurausta ja liukkauden torjuntaa odottelemaan pitempään. Lapin ilmasto-olosuhteet vaikuttavat siihen, että tienkäyttäjät Lapissa suhtautuvat muuta maata kriittisemmin talvihoidon tasoon. Kesähoidon osalta vastaavaa eroa ei ole havaittavissa. Lapin erityispiirteitä ja lähiajan näkymiä teiden hoidossa Kevään hiihtosesonkina liikennemäärät voivat Lapissa olla jopa kaksinkertaiset vuoden keskimääräiseen liikenteeseen verrattuna. Matkailuliikenteen liikennemäärien muutokset otetaan paikallisesti ja ajallisesti huomioon talvihoidon parempana laatutasona. Lähivuosina tullaan myös kaivosteollisuuden lisääntynyt työmatkaliikenne ja raskaan liikenteen vaarallisten aineiden kuljetukset huomioimaan hoidon parempana palvelutasona. Tienvarsien laajemmalla raivauksella ja niitolla on parannettu mm. porojen havaittavuutta sekä teiden kuivatuksen toimivuutta. Kuivatuksen toimivuus on tärkeää teiden rakenteen ja päällysteen keston kannalta. Päällysteiden kunto heikkenee jonkin verran alemmalla tieverkolla päällysteiden uusimiseen käytettävissä olevien rahojen vähentyessä. Tämä lisää myös päällysteiden paikkaustarvetta. Sorateiden päivittäistä hoitoa parannetaan hieman. Runkokelirikkokorjausten määrä on vähentynyt, kun erillinen puuhuoltoraha on loppunut. Painorajoitusten määrä on vähentynyt huomattavasti 2000-luvulla, mutta kelirikko hankaloittaa edelleenkin liikennettä keväisin reilun kuukauden ajan. 45 Maanteiden talvihoitoluokat ja hoitourakka-alueet Maanteiden talvihoitoluokat ja hoitourakka-alueet Ivalo Kittilä Sodankylä Talvihoitoluokka I-luokka 88,0 km Ib-luokka 2006,2 km TIb-luokka 72,7 km Pello Rovaniemi Kemijärvi-Posio II-luokka 2244,3 km III-luokka 4711,0 km yht. 9122,2 km Kemi Ranua Hoitourakka-alue Maanmittauslaitos, lupa nro 20/MML/13 Karttakeskus, L4356 56 Liikenne turvallisuutta parannetaan yhteistyötä lisäämällä Liikenneturvallisuustyötä ohjaavana periaatteena on jo vuodesta 2001 lähtien ollut visio: Liikennejärjestelmä on suunniteltava siten, että kenenkään ei tarvitse kuolla tai loukkaantua vakavasti liikenteessä. Visio ohjaa myös Lapin ELY-keskuksen liikenneturvallisuustyötä. Lapin maakunnan liikennejärjestelmä perustuu vahvasti maantieyhteyksiin. Kaivostoiminnan laajeneminen ja matkailun lisääntyminen sekä kansainvälisen liikenteen kasvu lisäävät liikennettä, minkä vuoksi on varauduttava liikenneinfrastruktuurin parantamiseen liikenneturvallisuuden näkökulmasta. Tilastojen mukaan piittaamattomuus liikennesäännöistä on merkittävin taustatekijä Lapissa tapahtuneissa vakavissa liikenneonnettomuuksissa. Kuolemaan johtaneiden liikenneonnettomuuksien taustalta löytyy tutkijalautakunnan selvitysten mukaan usein mm. laiminlyöntejä nopeusrajoitusten noudattamisessa ja turvavyön käyttämisessä sekä päihteiden vaikutuksen alaisena ajamista. Näihin ongelmiin ei kyetä vastaamaan perinteisin tienpidon keinoin. Siksi liikenneturvallisuuden parantamisessa panostetaan verkostomaiseen yhteistyöhön muiden alueellisten ja paikallisten toimijoiden kanssa. ELY-keskuksen yhdessä poliisin, Liikenneturvan ja Lapin pelastuslaitoksen kanssa perustama Lapin liikenneturvallisuusryhmä koordinoi yhteistyötä. Keskeinen rooli työssä on kuntien omilla liikenneturvallisuusryhmillä, joiden työskentelyä ELY -keskus tukee yhdessä muiden Lapin liikenneturvallisuusryhmän jäsenten kanssa. Kuntien liikenneturvallisuusryhmissä on mahdollista konkreettisesti edistää eri hallintokuntien välistä yhteistyötä ja tavoittaa koulutuksen, valistuksen ja tiedotuksen keinoin liikkujat kaikissa ikäryhmissä. Kuntien liikenneturvallisuusryhmien toimintaan pyritään tuomaan mukaan myös liikkumisen ohjaukseen sisältyviä teemoja kuten kevyen liikenteen ja joukkoliikenteen käytön lisääminen. Yhteistyötä liikenneturvallisuuden parantamiseksi tehdään myös Barentsin alueen maiden kesken. Eri maiden liikenneturvallisuustilanteen vertailu ja parhaiden käytäntöjen omaksuminen edistävät kaikkien toimintaan osallistuvien maiden liikenneturvallisuutta. Naapurimaiden liikennekulttuurien välisten erojen tunnistaminen antaa mahdollisuuden mm. tiedottamisen keinoin jakaa tarpeellista informaatiota maahan saapuville ulkomaalaisille. Porokolarit sekä maastoliikenteen onnettomuudet ovat erityisesti Lapille ominaisia onnettomuustyyppejä. Porokolareiden määrän vähentämiseksi pyritään löytämään uusia keinoja yhteistyössä mm. Paliskuntain yhdistyksen, Pohjois-Pohjanmaan ELY-keskuksen sekä muiden yhteistyökumppaneiden kanssa. Maastoliikenteen turvallisuutta edistetään mm. yhteistyössä sidosryhmien kanssa toteutettavissa koulutus-, valistus- ja tiedotustilaisuuksissa. Henkilövahinkoon johtaneet onnettomuudet Lapin ELY-keskuksen alueella Henkilövahinko-onnettomuudet 255 Onnettomuuksissa kuolleet7 Joukkoliikenteen palvelutaso tavoitteet Lapin ELY-keskus määritti joukkoliikenteen palvelutason uuden joukkoliikennelain mukaisesti ensimmäistä kertaa joulukuussa Rovaniemen ja Kemin kaupungit määrittävät oman alueensa joukko liikenteen palvelutason. Joukkoliikenteen pal ve lutasoa toteuttavat yksityiset liikennöitsijät siirtymäajan liikennöintisopimuksiin perustuvilla itsekannattavilla linjoilla. Lisäksi ELY-keskus, kaupungit ja kunnat hankkivat täydentävää liikennettä. Ne myöntävät myös tukea matkalippujen hinnanalennuksiin. Lähivuosina pyritään säilyttämään kaupunkiseutujen työmatkaliikenteelle ja asiointiliikenteelle sopivat nykyiset yhteydet kuten myös maaseutuliikenteen liityntäyhteydet kuntakeskuksista lento- ja rautatieasemille. Kuntakeskusten välisissä yhteyksissä väestön väheneminen ja ikääntyminen sekä liikennöintikustannusten kasvu heikentävät itsekannattavien vuorojen kannattavuutta ja on mahdollista, että liikennettä joudutaan lakkauttamaan. Valtion rahoitus joukkoliikenteen järjestämiseksi ei riitä korvaavien yhteyksien hankintaan, joten maaseudun joukkoliikenteen vuoroja lakkaa kokonaan tai ne siirtyvät kuntien hankittaviksi. Väestön ikääntymisen seurauksena esteettömien liikennepalvelujen tarve kunnissa kasvaa ja kunnat joutuvat panostamaan niiden hankintaan. Lapin ELY-keskus tukee kuntia esteettömän, kaikille avoimen palveluliikenteen käynnistämisessä. Palveluliikenne voi toimia säännöllisen aikataulun mukaisesti tai kutsuliikenteenä. Palveluliikenteellä on mahdollista korvata päätieverkon ulkopuolella asuvien lappilaisten muutoin heikkenevää palvelutasoa. Tulevina vuosina selvitetään vaihtoehtoja liikenteen järjestämiselle siirtymäajan liikennöintisopimusten päättymisen jälkeiselle ajalle. Ensimmäiset sopimukset päättyvät vuonna 2014 ja viimeiset vuonna8 Kaivokset tarvitsevat toimivat liikenneyhteydet Kittilässä Suurikuusikon kultakaivokselle on rakennettu uusi tie ja Leviltä kaivokselle suuntautuvan liikenteen olosuhteiden parantamiseksi on aloitettu Köngäs-Hanhimaa välin tiesuunnittelu. Hannukaisen kaivoksen suunnittelu on meneillään. Rautarikaste tultaneen kuljettamaan Kolarin Rautuvaarasta rautateitse Perämeren satamaan, mikä edellyttää Kolarin aseman ja Rautuvaaran välisen rataosuuden perusparantamista. Kaivoksen toimintaa varten maantien 940 Kolari-Äkäsjärvi osuus on myös parannettava. Suurikuusikon kaivoksen toimintaa vaikeuttaa kantatiellä 79 olevan Kaukosen sillan painorajoitus. Uuden sillan tie- ja rakennussuunnittelu on käynnissä, mutta rahoitusta rakentamiseen ole vielä saatu. Suunnitelmat valmistuvat alkukesään mennessä. Sodankylässä Kevitsan kaivoksen tuotanto on käynnistynyt vuonna 2012 ja tuotantoa on lisätty asteittain. Lähtevät kuljetukset suuntautuvat maantiekuljetuksina valtatietä 4 pitkin Oulun ja Kemin satamiin. Valtatieltä 4 Kevitsan kaivokselle johtavaa tietä parannetaan vuonna 2013, minkä jälkeen tie voidaan ottaa valtion ylläpitämäksi maantieksi. Yara Suomi Oy suunnittelee malmin rikastamista Soklin kaivosaluella Venäjän Kovdorin sijaan. Rikasteen kuljetus kaivosalueelta edellyttää ratayhteyttä ja ratalinjavaihtoehtoja suunnitellaan parhaillaan. Kaivoksen rakentaminen, tuotantoa palvelevat kuljetukset ja työmatkaliikenne edellyttävät kaivokselle johtavan maatie 9671 parantamista. Tien jatkosuunnittelu aloitetaan Yaran mahdollisen kaivospäätöksen jälkeen. Ranualla Suhangon kaivos on esiselvitysvaiheessa ja kaivokselle johtavan tien rakentaminen käynnistynee lähiaikoina. Toteutuksessa käytetään jälkirahoitusmallia, eli kaivosyhtiö rahoittaa tien rakentamisen ja valtio maksaa yhtiölle tien rakennuskustannukset takaisin sen jälkeen, kun kaivos on aloittanut toimintansa. Vastaavaa menettelyä on käytetty Suurikuusikon ja Kevitsan kaivoksille johtavien teiden rahoittamisessa. Kaivostoiminta tarvitsee varsinkin rakentamisvaiheessa tavallista isompia kuljetuksia, jotka edellyttävät erikoiskuljetuksille sopivia reittejä. Lapin alueella suurten erikoiskuljetusten tavoiteverkko päättyy tällä hetkellä Rovaniemelle. Liikennevirasto suunnittelee verkon laajentamista Sodankylään ja Kittilään. Verkon laajentaminen vaatisi mm. kantatiellä 79 olevan Kaukosen sillan uusimista ja joidenkin tien yläpuolisten opasteiden korottamista. 89 Lapin kaivokset ja liikenneyhteydet Lapin kaivokset ja liikenneyhteydet Ruonaoja ") Hannukainen ") Suurikuusikko ") Pahtavaara ") Kevitsa ") Sokli ") ") Kaivos toiminnassa ") Kaivos suunnitteilla Suunnitteilla oleva ratayhteys Tieyhteyden rakent./parantaminen Rautatie Kalkkimaa Ristimaa ") ") ") Elijärvi Suhanko ") ") Mustavaara Kilometriä Maanmittauslaitos, lupa nro 20/MML/13 Karttakeskus, L4356 910 Suunnitteilla olevat hankkeet Lapin ELY-keskuksen alueella on useita investointeihin liittyviä suunnittelukohteita. Tällaisia ovat mm. maanteiden perusparantamishankkeet, kevyen liikenteen väylien parantamishankkeet sekä alikulkujärjestelyjen suunnittelut hiihto- ja moottorikelkkareitistön risteämiskohtiin. Lisäksi tehdään nykyisten siltojen korjaus- ja uusimissuunnitelmia. Lapin ELY-keskuksen alueella on suunnitteilla myös kaksi merkittävää investointikohdetta, valtatie 4 Rovaniemen kohta ja kantatie 79 Kaukosen silta ja tiejärjestelyt. Maakunnan alueella on vireillä useita kaivoshankkeita, jotka lisäävät tieinfran investointitarpeita. Myös metsäteollisuuden kuljetustarpeiden muutokset tuovat puutavaraterminaaleihin liittyviä investointitarpeita. Valtatie 4 Rovaniemen kohta Valtatie 4 on tärkeä kansainvälinen tieliikenneyhteys läpi Suomen. Rovaniemen kohdalla se toimii myös kaupunkiseudun työmatka- ja asiointiliikenteen tärkeimpänä väylänä. Vilkkaasti liikennöidyn väylän liikenteelliset ongelmat rajoittavat Rovaniemen maankäytön kehittämistä ja vaikeuttavat kaupunkirakenteen suunnitelmallista tiivistämistä. Rovaniemen kohdan parantamishankkeessa pyritään ratkaisemaan valtatien liikenteelliset ongelmat rakentamalla neljä uutta eritasoliittymää Alakorkalon ja Rovaniemen keskustan välille. Tämä tiejakso rakennetaan koko matkalta kaksiajorataiseksi. Samalla parannetaan kevyen liikenteen turvallisuutta rakentamalla erilliset kevyen liikenteen väylät sekä useita alikulkusiltoja. Valtatiehankkeen yhteydessä rakennetaan myös katuja ja katuliittymiä. Alakorkalosta Rovaniemen keskustaan ulottuvan valtatien parantamishankkeen kustannusennuste on 60 M. Hankkeen ensimmäisessä vaiheessa toteutetaan Oijustien ja Vierustien eritasoliittymät sekä Viirinkankaan liittymäjärjestelyt välillä Oijustie Erottaja. Ensimmäisen vaiheen kustannusennuste on 25 M. Tiesuunnitelman laadinta on käynnissä ja se valmistuu keväällä Havainnekuva Vapaudentien kohdalta valtatie 4 Rovaniemen kohta (WSP Finland Oy). 1011 Kaukosen uuden sillan havainnekuva (WSP Finland Oy). Kantatie 79 Kaukosen silta ja tiejärjestelyt Kantatie 79 on tärkeä liikenneyhteys Tunturi-Lappiin ja sen merkitys on suuri erityisesti Levin ja Ylläksen matkailuliikenteelle sekä alueen kaivosliikenteelle. Kaukosen kylä ja suunniteltu tieosuus sijoittuu 18 km Kittilän taajaman eteläpuolelle Ounasjoen ranta-alueelle. Kaukosen nykyisen kapean sillan kantavuus on tutkimusten mukaan viime aikoina selvästi huonontunut ja sillalle on asetettu painorajoitus (50t/16t). Tämä pakottaa raskaat kuljetukset kiertämään joko Sodankylän tai Kolarin kautta, mistä aiheutuu 65 km lisämatkaa. Kantatie 79 jakaa Kaukosen kylän kahteen osaan ja matkailuliikenteen kasvun myötä tien liikennöitävyys ja liikenneturvallisuus kylän kohdalla on huonontunut. Tästä syystä nopeusrajoitus kylän kohdalla on tällä hetkellä 60 km/h. Suurten erikoiskuljetusten verkkoa on sillan uusimisen jälkeen tarkoitus laajentaa kantatielle 79. Hankkeen tie- ja rakennussuunnitelman laadinta on käynnissä ja suunnitelmat valmistuvat kesällä Kantatie rakennetaan uuteen paikkaan noin 3,3 kilometrin matkalla nykyisen tien itäpuolelle ja sille rakennetaan uusi silta Ounasjoen yli. Maantie 9391 rakennetaan uuteen paikaan noin 1,2 kilometrin matkalle. Syrjään jäävät nykyiset tiet muutetaan yksityisteiksi ja nykyinen silta puretaan. 1112 Särkevätkö isot rekat Lapin tiet? Hallituksen liikennepoliittinen ministerityöryhmä on ehdottanut kuorma-autojen ja ajoneuvoyhdistelmien suurimpien sallittujen massojen korottamista. Suurimman ajoneuvoyhdistelmän massa nousisi nykyisestä 60 tonnista 76 tonniin. Ehdotukseen sisältyy myös suurimman sallitun korkeuden nostaminen 4,2 metristä 4,4 metriin. Suurimpaan sallittuun pituuteen ei tulisi muutoksia tässä yhteydessä. Ehdotus vaatii vielä asetuksen muutoksen ja EU:n hyväksynnän. Ehdotuksesta on laskettu koituvan miljoonan euron vuotuinen säästö kuljetuskustannuksissa sitten, kun ajoneuvokalusto on uusiutunut uusia massoja vastaavaksi. Tiestön ylläpidon kustannusten on arvioitu nousevan noin 40 miljoonalla eurolla vuodessa. Arviot ovat vielä hyvin alustavia. Muutokset vähentäisivät siirtymäkauden jälkeen tieliikenteen hiilidioksidipäästöjä noin 2 %. Liikenneturvallisuuteen muutos ei juuri vaikuttaisi. Ajoneuvoyhdistelmien suurempi massa huonontaisi turvallisuutta, mutta toisaalta autoja tarvitaan vähemmän, mikä puolestaan parantaa turvallisuutta. Kokonaisvaikutuksen arvioidaan olevan lievästi positiivinen. Teiden uskotaan kestävän Ruotsissa on jo usean vuoden ajan käytetty kokeiluluonteisesti vielä nyt ehdotettua suurempaa, 90 tonnin painosta ajoneuvoyhdistelmää raakapuun kuljetuksessa ja saadut kokemukset ovat olleet hyviä. Ruotsalainen koeyhdistelmä on noin viisi metriä nykyisin käytössä olevia pitempi, mutta siitäkään ei ole havaittu aiheutuvan merkittäviä ongelmia. Huomattavimmat ongelmat ovat liittyneet liikkeelle lähtöön liukkaalla kelillä. Teiden vaurioitumista ei tosin ole tutkittu kokeilun yhteydessä kovin perusteellisesti. Ehdotuksessa ei koroteta suurimpia sallittuja akseli- ja telimassoja, vaan kokonaismassan korotus toteutetaan lisäämällä akseleita. Tämä on oikea tapa, sillä tiestön kestävyyden kannalta akseli- ja telimassat ovat kokonaismassaa tärkeämpiä. Olennaista tien vaurioitumisen välttämiseksi on kuormituksen jakautuminen mahdollisimman laajalle. Tämän vuoksi mahdollisimman monissa akseleissa pitää olla paripyörät. Yksittäiset pyörät vaurioittaisivat tierakennetta selvästi paripyöriä enemmän. Tiestön kestävyyden kannalta erinomainen ratkaisu olisi varustaa raskaimmat ajoneuvoyhdistelmät automaattisella renkaiden paineen säätölaitteistolla. Silloin olisi mahdollista säästää tierakennetta alentamalla paineita heikoimmin kantavilla tiejaksoilla. Siltojen mataluus ongelmana Pääosa maanteiden silloista kestää hyvin nykyistä suuremmat ajoneuvoyhdistelmät. Suurempi ongelma silloille muodostuu ajoneuvojen korkeuden korottamisesta. Suuri osa varsinkin vanhemmista maanteiden ylikulkusilloista on niin matalia, etteivät nykyistä korkeammat ajoneuvot mahdu ongelmitta niiden alitse. Korkeuden korottaminen lisää ajoneuvon törmäysriskiä siltaan, mistä taas voi seurata ajoneuvon rikkoutumisen lisäksi myös sillan vaurioituminen. Käytännössä korkeampia ajoneuvoja voitaisiin käyttää ainakin aluksi vain osalla maantieverkosta. Kokonaismassojen ja korkeuden korotus tarjoaa nousevien kustannusten keskellä tervetulleen mahdollisuuden alentaa kuljetuskustannuksia. Muutos täytyy toteuttaa niin, ettei samalla vaaranneta tiestön kestävyyttä. 1213 Vuosina suunniteltavat hankkeet valtatiellä 4 Oulu-Kemi Oulun ja Kemin välinen valtatie 4 on Lapin vilkasliikenteisin maantieosuus, kun kaupunkien ja matkailukeskusten lähiympäristöjä ei oteta lukuun. Kemiin ja Tornioon on rakennettu runsaan kymmenen vuoden aikana korkeatasoinen noin 34 km pituinen moottoritie, joka palvelee liikennettä vielä vuosikymmeniä. Oulussa moottoritie ulottuu valtatien 8 liittymästä Limingasta noin 36 km pituisena ohi kaupungin keskustan Haukiputaan Kellon kohdalle. Sekin palvelee kohtalaisesti liikennettä, joskin Oulun keskustan kohdalla on tarvetta parantamistoimiin. Moottoritie jatkuu Haukiputaalta kohti Iitä noin 17 km matkan pääosin leveäkaistaisena moottoriliikennetienä. Se ei ole riittävän turvallinen eikä toimiva kasvaneilla liikennemäärillä. Nykyinen moottoriliikennetie on suunniteltu parannettavaksi eteläosastaan moottoritieksi ja pohjoisosastaan keskikaiteelliseksi ohituskaistatieksi. Iin taajaman kohdalla valtatien liikenne hidastuu paikoin taajamanopeuteen, mitä ei voi pitää hyvänä ratkaisuna tärkeällä valtatiellä. Iin kohdalle onkin suunniteltu ohikulkutievaraus. Uusien keskikaiteellisten ohituskaistojen rakentamista suunnitellaan Iistä Kemin rajalle valtatie 4 on perinteinen kaksikaistainen valtatie. Poikkeuksen muodostaa Simoon viitisen vuotta sitten rakennettu keskikaiteellinen ohituskaistapari. Simon ohituskaistoista saadut kokemukset ovat pääosin hyviä. Keski kaide on estänyt useita onnettomuuksia, jotka olisivat voineet olla seurauksiltaan vakavia. Tarkoitus onkin rakentaa valtatielle 4 lisää vastaavanalaisia keskikaiteellisia ohituskaistajaksoja. Lapissa seuraavat keskikaiteelliset ohituskaistat tulevat Kemin moottoritien ja Simon nykyisten ohituskaistojen väliselle osuudelle. Tälle runsaan kahdeksan kilometrin pituiselle osuudelle tulee vähintään kaksi keskikaiteella varustettua ohituskaistaa. Samalla Simoniemen ja Viantien liittymä muutetaan eritasoliittymäksi. Sen jälkeen on vuorossa Simon ja Kuivaniemen välinen runsaan seitsemän kilometrin pituinen osuus. Lapin puoleiselle osuudelle rakennetaan keskikaide ja yksi ohituskaistapari. Toinen vastaavanlainen ohituskaistapari tulee Pohjois-Pohjanmaan puolelle. Kuivaniemen ja Iin välille on suunniteltu useita keskikaiteellisia ohituskaistoja, joista ainakin osa toteutuu ennen Simon ja Kuivaniemen välisiä ohituskaistoja. Tarve keskikaiteellisten ohituskaistojen rakentamiselle olisi jo nyt, mutta investointivarojen niukkuus on lykännyt niiden toteuttamista tulevaisuuteen. Tarkoitus on viedä suunnittelua eteenpäin niin, että mahdollisimman monet ohituskaistoista olisivat rahoituksen salliessa toteutettavissa jo seuraavalla hallituskaudella. 1314 Merkittävimmät hankkeet hankkeet VUONNA 2013 KÄYNNISSÄ OLEVAT TAI ALKAVAT HANKKEET Tie Kohteen nimi Kunta Toteutus 4 Alapostojoen sillan peruskorjaus Sodankylä Sattasjoen sillan peruskorjaus Sodankylä Isokylä-Kallaanvaara jk+pp-tie Kemijärvi Kivirannan sillan peruskorjaus Tornio Markkasuvannon sillan peruskorjaus Rovaniemi Alaniemen sillan peruskorjaus Simo Moottorikelkka-alikulkukäytävä ja jk+pp-tie Pelkosenniemi Pyhä-Luosto alueen liikenneympäristön parantaminen VUOSINA ALOITETTAVAKSI EHDOLLA OLEVIA HANKKEITA 4 Poikela-Soulusvisa jk+pp-tie Sodankylä Kukkola-Karunki jk+pp-tie Tornio Kittilän jk+pp-tien jatkaminen lentoasemalle Kittilä /947 Posion kiertoliittymä ja jk+pp-tiet Posio Ajoksen pohjavesisuojaus ja jk+pp-tien jatkaminen Kemi Häkinvaara-Valajaskoski jk+pp-tie Rovaniemi Piirittävaara-Ketavaara jk+pp-tie Rovaniemi Heinisuon jk+pp-tie Ranua 220 Pienet liikenneturvallisuuskohteet 400 Perustienpito / suurimmat siltahankkeet 4 Isohaaran sillan peruskorjaus Kemi Kulpinputaan sillan peruskorjaus Rovaniemi Norvajärventien risteyssillan peruskorjaus Rovaniemi Vähähaaran sillan peruskorjaus Kemi Petäjäojan sillan peruskorjaus Pello Ounasjoen salmen sillan peruskorjaus Kittilä Runkausjoen sillan peruskorjaus Tervola Honkurin sillan peruskorjaus Ylitornio Karsimusperän sillan peruskorjaus Kemijärvi Ossauskosken säännöstelypatosillan peruskorjaus Rovaniemi Ossauskosken voimalaistospatosillan peruskorjaus Rovaniemi 400 Siltojen pienet vauriokorjaukset 500 KAIVOSHANKKEET 940 Kolarin kaivostiet Kolari Martti-Sokli Savukoski Kevitsan kaivoksen tiejärjestelyt Sodankylä Suhangon kaivostie Ranua ERILLISRAHOITTEISET HANKKEET 79 Kaukosen silta tiejärjestelyineen Kittilä Kemijärven puuterminaalin tiejärjestelyt Kemijärvi KEHITTÄMISHANKKEET 4 Rovaniemen kohta Rovaniemi Iin kunnanraja- Maksniemi, keskikaideohjelma Simo Palojoensuu-Kilpisjärvi Enontekiö15 Päällystyskohteet ja sorateiden kelirikkokorjaukset Päällystyskohteet ja sorateiden kelirikkokorjaukset Merkittävimmät päällystyskohteet 2013 Merkittävimmät sorateiden kelirikkokorjauskohteet * *Kelirikkokorjauskohteet ovat täsmäkohteita, eivät yhtenäisiä osuuksia Maanmittauslaitos, lupa nro 20/MML/13 Karttakeskus, L16 Ota yhteyttä Lapin elinkeino-, liikenne- ja ympäristökeskus Liikenne ja infrastruktuuri Hallituskatu 3 B, PL 8060, Rovaniemi Puhelinvaihde Liikenteen asiakaspalvelu: Tienkäyttäjän linja: Lapin ELY-keskus Taitto: Erja Hirvonen, Kopijyvä Oy Kuvat: Jouni Vuorenmaa ja Jorma Leskinen Paino: Kopijyvä Oy Samankaltaiset tiedostot
Tienpidon ja liikenteen suunnitelma 2013 2016
elinvoimaa alueelle 2 2012 Tienpidon ja liikenteen suunnitelma 2013 2016 Uudenmaan elinkeino- ja liikenne- ja ympäristökeskus MERVI VARIS MIRJA NOUKKA OLLI HAVERI 1 Esipuhe Uudenmaan Elinkeino-, liikenne- Lisätiedot Liikenneverkon kehittäminen 2012 2022
Liikenneverkon kehittäminen 2012 2022 Tässä raportissa esitetään Liikennepoliittisen selonteon päätökset liikenneverkon kehittämisestä 2012 2022. esipuhe Pitkäjänteinen liikenneverkon kehittämisohjelma Lisätiedot 1 Luonnos 08.12.2004 2 0 0 5
1 Luonnos 08.12.2004 2 0 0 5 2 SISÄLLYS 1. ESIPUHE...3 2. TOIMINTAYMPÄRISTÖ...4 2.1. Yhdyskuntarakenne ja liikenneverkko...4 2.2. Väestö...5 2.3. Työssäkäynti, elinkeinoelämä...6 3. LIIKENNEJÄRJESTELMÄN Lisätiedot Liikenneväylien korjausvelan vähentäminen ja. Parlamentaarisen työryhmän ehdotus
Liikenneväylien korjausvelan vähentäminen ja uusien rahoitusmallien käyttö Parlamentaarisen työryhmän ehdotus Julkaisuja 35/2014 Liikenne- ja viestintäministeriön visio Hyvinvointia ja kilpailukykyä hyvillä Lisätiedot Varkaus-Pieksämäki -seudun liikennejärjestelmäsuunnitelma
1 Varkaus-Pieksämäki -seudun liikennejärjestelmäsuunnitelma Joroisten kunta Leppävirran kunta Pieksämäen kaupunki Varkauden kaupunki Kaakkois-Suomen tiepiiri Savo-Karjalan tiepiiri Itä-Suomen lääninhallitus Lisätiedot Asiakastarveanalyysit strategian seurannan tueksi
1 (14) 3.3.2015 Asiakastarveanalyysit strategian seurannan tueksi Tulokset tiivistetysti Matkat: - Tieverkon edelleen heikkenevä kunto on vaikutuksiltaan laajin haittatekijä suomalaisten matkojen toimivuudelle. Lisätiedot Lapin liikenneturvallisuussuunnitelma. Toimenpiteet vuosina 2011-2014 Tieliikenne Maastoajoneuvoliikenne
Lapin liikenneturvallisuussuunnitelma Toimenpiteet vuosina 2011-2014 Tieliikenne Maastoajoneuvoliikenne Lapin elinkeino-, liikenneja ympäristökeskuksen julkaisuja 9/2011 Lapin liikenneturvallisuussuunnitelma Lisätiedot Etelä-Karjalan liikennejärjestelmäsuunnitelma 2030 päivitys 2014
Etelä-Karjalan liikennejärjestelmäsuunnitelma 2030 päivitys 2014 Raporttiluonnos 18.8.2014 Sisältö 1 Suunnitelman lähtökohdat... 4 1.1 Valtakunnalliset ja alueelliset strategiset suunnitelmat... 4 1.2 Lisätiedot Pietarsaaren liikenneturvallisuussuunnitelma 2014 (luonnos 081014)
Pietarsaaren liikenneturvallisuussuunnitelma 2014 (luonnos 081014) MIKKO ULJAS KLAS HYTÖNEN TERHI SVENNS HANNAKAISU TURUNEN Tätä kuva käytetään valmiissa kansilehdessä RAPORTTEJA 49 2013 PIETARSAAREN LIIKENNETURVALLISUUSSUUNNITELMA Lisätiedot Etelä-Karjalan liitto
Etelä-Karjalan liitto Valokuvat: Reijo Helaakoski Etelä-Karjalan liitto Lappeenranta 2009 Kaavoituspäällikkö Marjo Wallenius ISBN 952-9560-31-1 ISSN 1235-8185 Sisällysluettelo 1 VALTAKUNNALLISET JA ALUEELLISET Lisätiedot Etelä-Karjalan liitto. Etelä-Karjalan liikennejärjestelmäsuunnitelma 2030 päivitys 2014
Etelä-Karjalan liitto Etelä-Karjalan liikennejärjestelmäsuunnitelma 030 päivitys 014 Valokuvat: Reijo Helaakoski Etelä-Karjalan liitto Lappeenranta 014 Maankäyttöpäällikkö Marjo Wallenius ISBN 978-95-9560-41-7 Lisätiedot 15.12.2011. Liikennejärjestelmän nykytilakatsaus liikennepoliittisen selonteon tausta-aineistoksi
Kaakkois-Suomen liikennestrategia MARKKU KIVARI REIJO HELAAKOSKI RAPORTTEJA 86 2014 KAAKKOIS-SUOMEN LIIKENNESTRATEGIA Kaakkois-Suomen elinkeino-, liikenne- ja ympäristökeskus Taitto: Markku Kivari Kansikuva: Lisätiedot KESKI-KARJALAN SEUDUN LIIKENNESUUNNITELMA
KESKIKARJALAN SEUDUN LIIKENNESUUNNITELMA Kiteen kaupunki Rääkkylän kunta Kesälahden kunta Tohmajärven kunta ItäSuomen lääninhallitus SavoKarjalan tiepiiri PohjoisKarjalan liitto Kansikuva: SitoKuopio Oy Lisätiedot KESKI-SUOMEN LIIKENNEJÄRJESTELMÄSUUNNITELMA Nykytila- ja palvelutasoanalyysi, muistio 11.6.2012/Sito
ITÄ-SUOMEN STRATEGISET LIIKENNEHANKKEET RAPORTTI Itä-Suomi ohjelman makrohanke M7 valmistelutyöryhmä 2006 LUONNOS 23.8.2006 1. JOHDANTO... 3 2. ITÄ-SUOMEN LIIKENNEJÄRJESTELMÄ... 4 2.1. LIIKENNEJÄRJESTELMÄSUUNNITELMAT... Lisätiedot Liikenne 2030 - teemoja keskusteltavaksi
LUONNOS Sivu 1 (22) Liikenne 2030 johtoryhmä Liikenne 2030 - teemoja keskusteltavaksi Liikenteen visio 2030 Liikenteen tavoitteellinen palvelutaso 2030 Missä olemme nyt Tulevaisuuden haasteita Uusia keinoja Lisätiedot Raportteja 45 2015. Maantien 370 ja valtatien 15 parantaminen välillä Kouvola Valkeala
Raportteja 45 2015 Maantien 370 ja valtatien 15 parantaminen välillä Kouvola Valkeala Aluevaraussuunnitelma sito oy Maantien 370 ja valtatien 15 parantaminen välillä Kouvola Valkeala Aluevaraussuunnitelma Lisätiedot Porin seudun liikenneturvallisuussuunnitelma 2013
Raportteja 124 2013 Porin seudun liikenneturvallisuussuunnitelma 2013 Jaakko klang Christel kautiala Eija yli-halkola hanna puolimatka 2 Porin seudun liikenneturvallisuussuunnitelma 2013 jaakko klang christel Lisätiedot Liikenneviraston toiminta- ja taloussuunnitelma 2011 2014
Liikenneviraston toiminta- ja taloussuunnitelma 2011 2014 Liikennevirasto Liikenneviraston toiminta- ja taloussuunnitelma 2011 2014 ISBN: 978-952-255-002-6 (painettu) ISBN: 978-952-255-003-3 (pdf) Ulkoasu Lisätiedot PORIN SEUDUN LIIKENNEJÄRJESTELMÄSUUNNITELMA
PORIN SEUDUN LIIKENNEJÄRJESTELMÄSUUNNITELMA Ramboll Finland Oy Pori 2004 Kansikuva: Iso kuva: Pääliikenneverkko Porin seudulla (www.pori.fi) Pikkukuvat ylhäältä alas: Porin lentoasema (www.pori.fi), Tuulipuisto Lisätiedot Pohjois-Savon liikennestrategia 2030
Pohjois-Savon liikennestrategia 2030 Pohjois-Savon liitto Savo-Karjalan tiepiiri Itä-Suomen lääninhallitus 2 Esipuhe Pohjois-Savon ensimmäinen liikennestrategia laadittiin vuonna 2001 ja liikennestrategian Lisätiedot Valtatien 22 kehittäminen välillä Oulu - Kajaani
Valtatien 22 kehittäminen välillä Oulu - Kajaani Esiselvitys Valtatien 22 kehittäminen välillä Oulu-Kajaani Esiselvitys Ramboll Finland Oy Pohjois-Pohjanmaan elinkeino-, liikenne- ja ympäristökeskuksen Lisätiedot Liikennevirasto Liikenneviraston toiminta- ja taloussuunnitelma 2011 2014. ISBN: 978-952-255-002-6 (painettu) ISBN: 978-952-255-003-3 (pdf)
Liikennevirasto Liikenneviraston toiminta- ja taloussuunnitelma 2011 2014 ISBN: 978-952-255-002-6 (painettu) ISBN: 978-952-255-003-3 (pdf) Ulkoasu ja taitto: Proinno Design Oy, Sodankylä Paino: Litoset Lisätiedot Tiefakta 2009 www.tiehallinto.fi
Tiefakta 2009 Tiefakta on perustietoa liikenteestä, tiestöstä, Tiehallinnosta ja tienpidosta Hallinnon- ja aluekehityksen ministerityöryhmä päätti 26.11.2008 Merenkulkulaitoksen väylätoimintojen, Tiehallinnon Lisätiedot PÄIJÄT-HÄMEEN LIIKENNEJÄRJESTELMÄSUUNNITELMA
PÄIJÄT-HÄMEEN LIIKENNEJÄRJESTELMÄSUUNNITELMA PÄIJÄT-HÄMEEN LIITTO A160 * 2006 Sisällysluettelo 1. Esipuhe...3 2. Lähtökohdat...4 2.1. Valtakunnalliset ja alueelliset linjaukset...4 2.2. Toimintaympäristö Lisätiedot Etelä-Pohjanmaan liikennejärjestelmäsuunnitelma
Etelä-Pohjanmaan liikennejärjestelmäsuunnitelma Etelä-Pohjanmaan liitto, Etelä-Pohjanmaan ELY-keskus, Liikennevirasto Kuvat: Sito Oy ja Laura Syväoja Kartat: Karttakeskus, L4356 Julkaisu B:56 ISBN 978-951-766-208-6 Lisätiedot Vakka-Suomen seudun liikenneturvallisuussuunnitelma
RAPORTTEJA XX 2015 Vakka-Suomen seudun liikenneturvallisuussuunnitelma JAAKKO KLANG JUHA HELTIMO MIKKO LAUTALA Vakka-Suomen seudun liikenneturvallisuussuunnitelma JAAKKO KLANG JUHA HELTIMO MIKKO LAUTALA Lisätiedot ITÄ-SUOMEN STRATEGISET LIIKENNEHANKKEET
ITÄ-SUOMEN STRATEGISET LIIKENNEHANKKEET RAPORTTI Itä-Suomi ohjelman makrohanke M7 valmistelutyöryhmä 23.03.2007 1. JOHDANTO... 3 2. ITÄ-SUOMEN LIIKENNEJÄRJESTELMÄ... 4 2.1. LIIKENNEJÄRJESTELMÄSUUNNITELMAT... Lisätiedot Länsi-Uudenmaan liikennejärjestelmäsuunnitelma
Länsi-Uudenmaan liikennejärjestelmäsuunnitelma Raporttiluonnos 20.9.2013 Sisältö 1 Suunnitelman lähtökohdat... 3 1.1 Tarve suunnitelmalle ja suunnitelman erityispiirteet... 3 1.2 Valtakunnalliset ja alueelliset Lisätiedot 2016 © DocPlayer.fi Yksityisyyskäytäntö | Palveluehdot | Palaute